पाएं अपने शहर की ताज़ा ख़बरें और फ्री ई-पेपरडाउनलोड करें
रांची/नई दिल्ली। झामुमो विधायक विष्णु भैया ने गुरुवार को कहा कि अगर 16 जून तक झारखंड में सरकार बनाने पर फैसला नहीं हुआ तो वे विधानसभा की सदस्यता से इस्तीफा दे देंगे। पार्टी के और भी विधायक ऐसा कर सकते हैं। इस बीच, सरकार गठन की संभावना टटोलने के लिए कांग्रेस और झामुमो में फिर बैठकों का दौर शुरू होने वाला है। झामुमो कोर कमेटी की बैठक 16 जून को है, जबकि कांग्रेस की बैठक शुक्रवार को दिल्ली में होगी।
दिल्ली पहुंचे प्रदेश के कांग्रेस नेता
झामुमो के साथ सरकार गठन की संभावना तलाशने के लिए झारखंड कांग्रेस अध्यक्ष सुखदेव भगत और विधायक दल के नेता राजेंद्र सिंह आलाकमान के बुलावे पर गुरुवार देर रात दिल्ली पहुंचे। राजेंद्र सिंह ने कहा कि शुक्रवार को उनकी मुलाकात प्रदेश कांग्रेस प्रभारी शकील अहमद से होगी। कांग्रेस के एक वरिष्ठ नेता ने बताया कि चर्चा के लिए पहली बार पार्टी के शीर्ष नेतृत्व ने पहल की है। सूत्रों के अनुसार आगामी लोकसभा चुनाव मेंं झामुमो के साथ गठबंधन के लिए कांग्रेस झारखंड में सरकार बनाने पर विचार कर रही है।
विधायक कहलाने का शौक नहीं
विष्णु भैया ने कहा कि उन्हें विधायक बने रहने का कोई शौक नहीं है। वे चाहते हैं कि राज्य में लोकप्रिय सरकार बने। सरकार गठन को लेकर कांग्रेस का रुख स्पष्ट नहीं है। राज्य में अफसरशाही हावी है। लोग परेशान हैं। जनप्रतिनिधि उनका कोई काम नहीं करा पाते हैं। 16 जून को झामुमो विधायक दल और कोर कमेटी की बैठक में इन मुद्दों को उठाएंगे। सभी विधायकों से अपील करेंगे कि सरकार नहीं बनने पर वे भी इस्तीफा दे दें।
ये भी दे सकते हैं इस्तीफा
झामुमो की बैठक में विधायक साइमन मरांडी, लोबिन हेंब्रम, सत्यानंद भोक्ता सहित कई विधायक विष्णु भैया की राह पर चल सकते हैं। इन लोगों ने अभी इस्तीफा देने की घोषणा नहीं की है। लेकिन, विष्णु भैया के निर्णय को सही माना है। वे भी पार्टी प्रमुख से बात कर ऐसा फैसला कर सकते हैं।
आगली स्लाइड में पढ़िए खोजे जा रहे सहमति के बिंदु
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva awa_Deva hin_Deva hin_Deva hin_Deva hne_Deva zho_Hant eng_Latn